钦定古今图书集成/明伦汇编/氏族典/第438卷 > 《廖用贤尚友录》 > 夏承
## 钦定古今图书集成/明伦汇编/氏族典/第438卷 > 《廖用贤尚友录》 > 夏承

按《万姓统谱》：“承字元茂，鄞人。登进士第，任开封少尹。
靖康间，敌骑入寇京师，尹徐秉哲散文榜限括皇族，
冀幸自全。承毅然折以大义，密令诸厢毁弃其文榜，
尽散拘系之人。绍兴初，执文墨者疏列其事，时国事
方殷，褒异未遑建。隆兴初，诏以承为忠义之士，命送
史馆编录姓名，特赠左朝议大夫。”